कासेमिरो
कासेमिरो (अंग्रेज़ी: Casemiro; जन्म 23 फ़रवरी 1992) ब्राज़ील के एक पेशेवर फुटबॉल खिलाड़ी हैं जो प्रीमियर लीग क्लब मैनचेस्टर यूनाइटेड और ब्राज़ील की राष्ट्रीय टीम के लिए डिफेंसिव मिडफील्डर (वह खिलाड़ी मध्य से ठीक पहले खेलता है और फुटबॉल को रोकता है) के रूप में खेलते हैं। वो ब्राज़ील की राष्ट्रीय टीम के कप्तान भी हैं। अपनी पीढ़ी के सर्वश्रेष्ठ मिडफील्डरों में से एक माने जाने वाले कासेमिरो अपनी रक्षात्मक क्षमताओं तथा गेंद पर अपने नियंत्रण के लिए जाने जाते हैं। उन्हें 2022 में फीफाप्रो वर्ल्ड XI में शामिल किया गया था। कासेमिरो ने साओ पाउलो से आधिकारिक रूप से खेलना शुरू किया। उन्होंने क्लब के लिए मिडफील्डर के रूप में 111 मैच खेले और 11 गोल किए। उनकी रक्षात्मक क्षमताओं ने रियल मैड्रिड का ध्यान आकर्षित किया और वो जनवरी 2013 में रियल मैड्रिड क्लब में अस्थायी तौर पर शामिल हो गए। उन्होंने इस दौरान रियल मैड्रिड कैस्टिला के लिए 15 मैच खेले। बाद में उन्हें क्लब द्वारा 51 लाख पाउन्ड के शुल्क पर स्थायी रूप से अनुबंधित किया गया और वह सैंटियागो बर्नब्यू में उनकी मैड्रिड की टीम का हिस्सा बन गए।